Hrvatski pokret otpora - Krašić, Wolfy; Bekavac, Stjepan (Zagreb : AGM, 2018)
[Autor je prethodno publicirao naslov "Hrvatsko proljeće i hrvatska politička emigracija", premda su mu voditelji / mentori propustili rastumačiti kako se ne radi o SVEHRVATSKOM hrvatskom proljeću već o jugoslavenskom hrvatskom proljeću te o jugoslavenskoj hrvatskoj političkoj emigraciji. Sljedom navedenoga, bez čitanja knjige ili detaljnijeg podnaslova knjige, nije razvidno na što se odnosi naslov "Hrvatski pokret otpora": moguće na SVEHRVATSKI pokret otpora ili na jugoslavenski hrvatski pokret otpora?]
Iz AGM (izdavača) promidžbene poruke strujne pošte E-maila: "Ova monografija prvi je historiografski prilog o problematici nastanka i djelovanja ilegalnih državotvornih organizacija i grupa u Hrvatskoj u periodu od završetka Drugog svjetskog rata do sredine šezdesetih godina. Dočim je historijska znanost do sada producirala niz priloga o dugim vidovima otpora i opozicije (Katolička crkva, križarska gerila, Hrvatska seljačka stranka), ovaj je element ostao izvan njena interesa. Sastav spomenutih organizacija i grupa, njihova raširenost, programi i načini djelovanja te postignuća, ukazuju da je time učinjen znatan propust kao i da je kreiranje slike o hrvatskom državotvornom otporu i opoziciji za cijelog postojanja komunističke Jugoslavije bez uzimanja ovoga faktora u obzir manjkavo. Također, pozornost je posvećena načinima razbijanja ilegalnih organizacija i grupa od represivnog sustava jugoslavenskog komunističkog režima te tretiranju političkih osuđenika. Naglasak je stavljen na ilegalnu organizaciju Hrvatski pokret otpora, koju su osnovali zagrebački studenti i čiji se idejni začetnik i spiritus movens, Jakša Kušan, kasnije prometnuo u jednog od najpoznatijih hrvatskih političkih emigranata.
Iz AGM (izdavača) promidžbene poruke strujne pošte E-maila (nastavak): "Među brojim razlozima poradi kojih je spomenuta organizacija zavrijedila ovakvo izdvajanje, jest zasigurno i taj što je u njenome programu udaren temelj ideološko-političkom pravcu koji će se kasnije nazivati ideja o hrvatskom miru ili pomirenju., tj. potrebi suradnje nekada zaraćenih Hrvata iz vremena Drugog svjetskog rata i njihovih potomaka na stvaranju samostalne i demokratske hrvatske države. Wollfy Krašić rođen je 12.7.1988. godine u Rijeci. Osnovnu školu pohađao je u Mrkoplju, a potom završio Prvu riječku hrvatsku gimnaziju u Rijeci. Godine 2007. upisao je preddiplomski dvopredmetni studij arheologije i povijesti na Filozofskome fakultetu u Zagrebu, a 2010. godine diplomski studij moderne i suvremene povijesti, na kojem je diplomirao s temom Djelovanje dr. Ante Cilige u Kraljevini Jugoslaviji i Nezavisnoj Državi Hrvatskoj od 1936. do 1944.“ (stipendist Grada Rijeke). Poslijediplomski studij moderne i suvremene povijesti započeo je 2012. godine na istome fakultetu, završivši ga u srpnju 2016. godine obranom doktorskog rada naslova „Hrvatsko proljeće i hrvatska politička emigracija“ (stipendist udruge FOHS). U oba navrata mentor mu je bio prof. dr. sc. Ivo Banac. Od kolovoza 2013. godine zaposlen je u uredu Genealozi d.o.o. u Zagrebu. Objavljena su mu tri izvorna znanstvena članka, dok su još četiri prihvaćena za objavljivanje, kao i jedna znanstvena monografija. Objavio je i jedan prikaz knjige. Nadalje, objavljen mu je i veći broj publicističkih radova historiografskog karaktera u novinama, časopisima i Internet portalima: u Jutarnjem listu četiri rada u šest nastavaka; u rubrici Večernjeg lista Moja Hrvatska četiri rada; u Magazinu Glasa Slavonije tri rada u šest nastavaka; u Fenix magazinu deset radova u četrnaest nastavaka."
[Autor moguće piše o tzv. "ideološko-političkom pravcu" koji se odnosi na ideju o tzv. SVEHRVATSKOJ pomirdbi, ali su mu voditelji / mentori propustili rastumačiti kako ne postoje učenjački znanstveni dokazi realizirane "pomirdbe" zbog čega se navedena težnja učenjački znanstveno ne može definirati kao "pravac" već primjerenije kao "pokušaj uspostave dijaloga" ili pokušaj preobrazbe iz monološke u dijalošku dimenziju međuljudskih odnosa.]
[Zamolba katalogizatorima u NSK. Ljubazna je zamolba preciznije obraditi PREDMET (650_7) u ID BKZ (HR-ZaNSK)001013635 obzirom ste napisali TERORIZAM: JUGOSLAVIJA: 1945.-1974. a navedeno bi neupućeni obzirom na čitljivi naslov HRVATSKI (u 24510) mogli protumačiti višeznačno, zbog čega nužno treba napisati kako se u YU događao YU TERORIZAM prema/na Hrvatima odnosno precizno istaći kako su Hrvati bili žrtve terorizma YU sustava.]
Keywords: Hrvatski pokret otpora -- Politička aktivnost -- 1945.-1965.; Stradanja Hrvata -- Terorizam jugoslavenskih službi -- Jugoslavija -- 1945.-1990.